S-6956/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. nóvember 2019, á hendur M-kk-þgf M-kk-þgf, kt. [...], [...], [...],fyrir umferðar og lögreglulagabrot með því að hafa, mánudaginn 15. júlí 2019, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 0,80‰) austur Skemmuveg í Kópavogi, að bifreiðastæði við Smiðjuveg 2, þar sem lögregla stöðvaði aksturinn, en bifreiðin var dregin áfram af bifreiðinni [...], og í kjölfarið gengið á brott án þess að hlýða ítrekuðum fyrirmælum lögreglu um að stöðva.

Telst brot þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 19. gr., sbr. 44. gr. lögreglulaga nr. 90/1996.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Undir rekstri málsins féll ákæruvaldið frá kröfu sinni um sviptingu ökuréttar enda eru brot þau sem ákært er fyrir nú framin fyrir uppkvaðningu dóms þar sem ævilöng svipting ökuréttar ákærða var áréttuð.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. nóvember 2019, gekkst ákærði undir greiðslu sektar með lögreglustjórasátt 18. mars 2010 fyrir að aka sviptur ökurétti. Þá gekkst hann aftur undir greiðslu sektar með lögreglustjórasátt 10. september 2012 fyrir akstur undir áhrifum áfengis, akstur undir áhrifum ávana og fíkniefna og akstur án þess að hafa öðlast ökuréttindi. Því næst var ákærði dæmdur til greiðslu sektar með dómi 21. janúar 2015 fyrir akstur sviptur ökurétti. Þá gekkst ákærði undir greiðslu sektar með lögreglustjórasátt 25. október 2016 fyrir akstur undir áhrifum áfengis og fyrir brot á vátryggingarskyldu ökutækja. Ákærði var svo dæmdur í 30 daga fangelsi 12. september 2018 fyrir akstur undir áhrifum áfengis, akstur undir áhrifum ávana og fíkniefna og akstur sviptur ökurétti. Loks var ákærði dæmdur í 3 mánaða fangelsi með dómi 25. september 2019.

Við ákvörðun refsingar verður við það miðað að ákærði hafi nú gerst sekur í fjórða skipti um að aka sviptur ökurétti, innan ítrekunarramma 3. mgr. 71. gr. almennra hegningarlaga nr. 19/1940 og einnig í fjórða skipti gerst sekur um að aka undir áhrifum áfengis og/eða ávana og fíkniefna.

Brot þau sem ákærði er sakfelldur fyrir nú voru framin fyrir uppkvaðningu síðastgreinda dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga.

Ákærði greiði málsvarnarþóknun skipaðs verjanda síns, A-kk-ef I-kk-ef I-kk-ef lögmanns 84.320 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf M-kk-nf, sæti fangelsi í 90 daga.

Ákærði greiði málsvarnarþóknun skipaðs verjanda síns, A-kk-ef I-kk-ef I-kk-ef lögmanns, 84.320 krónur og 24.598 krónur í annan sakarkostnað.

H-kvk-nf S-kvk-nf B-kvk-nf

Undir rekstri málsins féll ákæruvaldið frá kröfu sinni um sviptingu ökuréttar enda eru brot þau sem ákært er fyrir nú framin fyrir uppkvaðningu dóms þar sem ævilöng svipting ökuréttar ákærða var áréttuð.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. nóvember 2019, gekkst ákærði undir greiðslu sektar með lögreglustjórasátt 18. mars 2010 fyrir að aka sviptur ökurétti. Þá gekkst hann aftur undir greiðslu sektar með lögreglustjórasátt 10. september 2012 fyrir akstur undir áhrifum áfengis, akstur undir áhrifum ávana og fíkniefna og akstur án þess að hafa öðlast ökuréttindi. Því næst var ákærði dæmdur til greiðslu sektar með dómi 21. janúar 2015 fyrir akstur sviptur ökurétti. Þá gekkst ákærði undir greiðslu sektar með lögreglustjórasátt 25. október 2016 fyrir akstur undir áhrifum áfengis og fyrir brot á vátryggingarskyldu ökutækja. Ákærði var svo dæmdur í 30 daga fangelsi 12. september 2018 fyrir akstur undir áhrifum áfengis, akstur undir áhrifum ávana og fíkniefna og akstur sviptur ökurétti. Loks var ákærði dæmdur í 3 mánaða fangelsi með dómi 25. september 2019.

Við ákvörðun refsingar verður við það miðað að ákærði hafi nú gerst sekur í fjórða skipti um að aka sviptur ökurétti, innan ítrekunarramma 3. mgr. 71. gr. almennra hegningarlaga nr. 19/1940 og einnig í fjórða skipti gerst sekur um að aka undir áhrifum áfengis og/eða ávana og fíkniefna.

Brot þau sem ákærði er sakfelldur fyrir nú voru framin fyrir uppkvaðningu síðastgreinda dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga.

Ákærði greiði málsvarnarþóknun skipaðs verjanda síns, A-kk-ef I-kk-ef I-kk-ef lögmanns 84.320 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf M-kk-nf, sæti fangelsi í 90 daga.

Ákærði greiði málsvarnarþóknun skipaðs verjanda síns, A-kk-ef I-kk-ef I-kk-ef lögmanns, 84.320 krónur og 24.598 krónur í annan sakarkostnað.

H-kvk-nf S-kvk-nf B-kvk-nf